kardosdrur/scandi-wiki huggingface dataset:
Frans Gregersen

Frans Gregersen (født 7. april 1949 på Frederiksberg) er en dansk lingvist, som 1996-2018 var professor i dansk sprog ved Københavns Universitet.

Gregersen er søn af overingeniør, cand.polyt. Bent Frederik Salomon Gregersen (død 2002) og hustru Ruth Maria f. Barany. Faderen var jøde og kommunist og måtte under besættelsen flygte til Sverige og blev efter krigen ansat ved skoleafdelingen på Teknologisk Institut. Frans Gregersen blev student fra Falkonergårdens Gymnasium 1967 og begyndte at læse ved Københavns Universitet samme år. Han deltog i studenteroprøret 1968 og blev næstformand i Studenterrådet (1969–70).

Gregersen er cand.mag. i lingvistik (hovedfag 1973) og sprogpsykologi (sidefag 1978) og blev dr.phil. 1991. Som sine største inspirationskilder i studietiden nævner Gregersen selv "Eli Fischer-Jørgensen, Henning Spang-Hanssen og måske især de to hovedlærere i lingvistik Una Canger og Niels Ege". Han var dernæst kandidatstipendiat (Projekt Skolesprog) på Institut for Anvendt og Matematisk Lingvistik 1974-78, og var fra 1979 tilknyttet Institut for Nordisk Filologi, først et år som adjunkt, siden som lektor. Gregersen var den sidste underviser på danskfaget, som i 1980 nåede at blive fastansat, inden ti års ørkenvandring uden stillingsopslag satte ind. 1989 blev han lektor på Institut for Dansk Dialektforskning. Siden 1996 har Gregersen været professor i dansk sprog ved Institut for Nordisk Filologi, nu INSS. Frans Gregersen gik på pension 1.1 2019.

Gregersens speciale er sociolingvistik, men han favner bredt inden for det humanistiske område og kendes for et stærkt fagpolitisk såvel som samfundsmæssigt engagement. Han har således også et forfatterskab om humanioras videnskabsteori og om idéhistorie. I 2005 var han formand for Nordens Sprogråd, indtil han samme år blev leder af Danmarks Grundforskningsfonds Center for Sociolingvistiske Sprogforandringsstudier (DGCSS). 

1994 modtog han den store pris fra Einar Hansens Forskningsfond. Han er medlem af Videnskabernes Selskab.

Sammen med Jesper Hermann og Simo Køppe var Gregersen forlagsredaktør for bogserien Gyldendals sprogbibliotek (1976-84).

Forfatterskab (udvalg) 
 Klassesprog, 1974, 2. udgave 1975, 3. udgave 1979, svensk udgave 1976 udgivet sammen med Karen Sonne Jakobsen, Anders Mathiesen, Henning Salling Olesen, Anette Steen Pedersen og Palle Rasmussen
 (s.m. Kirsten Reisby og Hans Vejleskov) Børn, sprog og undervisning, 1975, 2. udgave 1980
 (s.m. Jesper Hermann) Gennem sproget, 1978, svensk udgave 1980.
 (s.m. et al.) Skoledage, 1979.
 (s.m. Flemming Conrad) Danskfagets historie, 1983.
 (s.m. Simo Køppe) Videnskab og Lidenskab, 1985.
 The Copenhagen Studies in Urban Sociolinguistics, 1991.
 Sociolingvistikkens (u)mulighed, 1991.
 (s.m. Simo Køppe) Idéhistorie I-II, 1994.
 Dansk sproglære, 1996.

Referencer

Eksterne henvisninger 
 CV hos Københavns Universitet
 Frans Gregersen 60 år (PDF)

Personer i Kraks Blå Bog
Lingvister fra Danmark
Faglitterære forfattere fra Danmark
Professorer fra Københavns Universitet
Personer fra Frederiksberg
Medlemmer af Videnskabernes Selskab
Dansksprogede forfattere fra Danmark
Silver Moon

Silver Moon er Donkeyboys andet album, der udkom 2. marts 2012.

Numre 
"Silver Moon"	
"City Boy" (Første single)
"Drive"
"Get Up"
"Out of Control"
"No More Movies"
"Pull of the Eye" (Anden single)
"On Fire"
"All Up to You"
"Darkest Night"
"We Can Be Friends"
"Stay"

Eksterne henvisninger 
 

Album fra 2012
Jan Ingstrup-Mikkelsen

Jan Ingstrup-Mikkelsen (født 25. februar 1944 i Helsingør) er en tidligere dansk cykelrytter medlem af Lyngby CC og DBC København, som deltog i OL 1964

Ved legene i Tokyo stillede han op i 1.000 meter på tid og holdforfølgelsesløbet. I 1.000 meter blev han nummer elleve med tiden 1.12,03 minut, og i forfølgelsesløbet, hvor han kørte sammen med Preben Isakssen, Bent Hansen og Kurt vid Stein, vandt danskerne først første runde over Tjekkoslovakiet, men tabte klart i kvartfinalen til Tyskland, og fik dermed en placering som delt nummer fem. 

Ingstrup-Mikkelsen er gift med Jette Andersen nu Ingstrup, som deltog i OL 1964 i atletik på 800 meter.

Referencer

Eksterne henvisninger 
 

Mandlige cykelryttere fra Danmark
Deltagere for Danmark ved sommer-OL 1964
Personer fra Helsingør
Haldexkobling

En Haldexkobling er en elektronisk styret, hydraulisk/mekanisk kobling til biler med firehjulstræk. Teknologien er udviklet og bliver produceret af det svenske selskab Haldex AB. Systemet findes i firehjulstrukne biler fra Volkswagen under navnet 4Motion og Audi under navnet quattro, i tillæg til en række andre.

Fjerde generation Haldexkobling blev introduceret i 2007. Den 16. april 2009 offentliggjorde selskabet af der var indgået en aftale med Volkswagen om et nyt system, femte generation, fra 2012.

Biler med haldexkobling 
For tiden bruger følgende biler haldexkobling
 Volkswagen AG
 Audi A3 quattro
 Audi S3
 Audi TT quattro
 Bugatti Veyron
 SEAT León 4
 SEAT Altea Freetrack 4
 SEAT Alhambra 4
 Škoda Octavia 4x4
 Škoda Octavia Scout
 Škoda Superb 4x4
 Škoda Yeti 4x4
 Volkswagen Golf 4Motion
 Volkswagen Golf R32
 Volkswagen Bora 4Motion
 Volkswagen Passat B6 og B7 4Motion
 Volkswagen Sharan 4Motion
 Volkswagen Tiguan 4Motion
 Volkswagen Caddy 4Motion
 Volvo Cars
 Volvo S40 AWD
 Volvo V50 AWD
 Volvo S60(R) AWD
 Volvo XC60 (Haldex fjerde generation)
 Volvo V70(R) AWD
 Volvo S70 AWD
 Volvo XC70 (Haldex første generation 1998−2001, anden generation 2002−2005, tredje generation 2006−)
 Volvo S80 AWD
 Volvo XC90 (Haldex anden generation)
 Ford
 Ford Five Hundred
 Ford Freestyle
 Ford Kuga
 Mercury Montego
 Land Rover
 Land Rover Freelander 2
 Saab Automobile
 Saab 9-3 Aero XWD (Haldex fjedre generation)
 Saab 9-3 Turbo X (Haldex fjerde generation)
 General Motors
 Buick LaCrosse
 Cadillac SRX
 Cadillac Provoq
 Opel Insignia (Haldex fjerde generation)

Bildele
Koblinger
4Motion

4Motion er et registeret varemærke for Volkswagen, som udelukkende bruges på Volkswagen-biler med firehjulstræk. Volkswagen har tidligere brugt navnet Syncro til deres firehjulstrukne modeller.

Volkswagen-koncernens andre varemærker for firehjulstræk er quattro som benyttes på Audi. Škoda bruger 4x4 efter modelnavnet, mens SEAT bare bruger 4.

Ingen af de ovennævnte varemærker er specifikke for noget bestemt firehjulstræksystem eller -teknologi. Volkswagen bruger Haldexkobling på deres firehjulstrukne modeller med tværliggende motor. Til biler med langsliggende motor bruges i stedet Torsendifferentiale-baseret firehjulstræksystem.

Volkswagen
TGIF

T.G.I.F. er en forkortelse for sætningen "Thank God It's Friday" (eller "Thank Goodness It's Friday"), for at fejre den sidste dag arbejde/skole før weekend. Dens oprindelse går tilbage til 1960'erne.

Kilder 

Ord og vendinger
Schaumburg-Lippe

Schaumburg-Lippe var et tysk land, der eksisterede fra 1647 til 1946. Det lå placeret vest for Hannover i den sydlige del af den nuværende delstat Niedersachsen. 

Schaumburg-Lippe opstod i 1647 ved en arvedeling af grevskabet Schaumburg. Oprindeligt var det et grevskab, men det blev ophøjet til fyrstendømme af Napoleon i 1807. I 1871 blev det det en delstat i Det Tyske Kejserrige og i 1918 blev det en fristat i Weimarrepublikken. I 1946 blev det indlemmet i den nye delstat Niedersachsen. Hovedstaden var Bückeburg.

Historie 
Grevskabet Schaumburg-Lippe opstod i 1647, efter Huset Schauenburg, der regerede i Grevskabet Schaumburg, var uddødt i 1640. Grevskabet Schaumburg blev her delt i tre dele, der tilfaldt henholdsvis hertugerne i Braunschweig-Lüneburg, landgreverne i Hessen-Kassel og greverne af Lippe, hvoraf den sidste del blev til Grevskabet Schaumburg-Lippe. Grevskabet blev ophøjet til fyrstendømme af Napoleon i 1807. I 1871 blev det fyrstendømmet en delstat i Det Tyske Kejserrige. Ved novemberrevolutionen i 1918 blev monarkiet afskaffet, og Schaumburg-Lippe blev en fristat i Weimarrepublikken. Efter Anden Verdenskrig blev Schaumburg-Lippe i 1946 indlemmet som en landkreis i den nye vesttyske delstat Niedersachsen.

Geografi 

Schaumburg-Lippe var en småstat med et samlet areal på blot . Hovedstaden var byen Bückeburg, og den anden vigtige by var Stadthagen. Den nordligste del af området blev dannet af den store sø Steinhuder Meer, hvori fæstningen og militærskolen Wilhelmstein lå på en kunstig ø.

Befolkning

Schaumburg-Lippes regenter

Grever af Schaumburg-Lippe 
 1647–1681: Filip 1. (1601–1681)
 1681–1728: Frederik Christian (1655–1728)
 1728–1748: Albrecht Wolfgang (1699–1748)
 1748–1777: Vilhelm 1. (1724–1777)
 1777–1787: Filip 2. Ernst (1723–1787)
 1787–1807: Georg 1. Vilhelm (regenter: Landgrevinde Juliane af Hessen-Philippsthal og Graf Ludwig von Wallmoden-Gimborn)

Fyrster af Schaumburg-Lippe 
 1807–1860: Georg 1. Vilhelm
 1860–1893: Adolf 1. Georg
 1893–1911: Georg 2.
 1911–1918: Adolf 2.

Referencer

Eksterne henvisninger 

 Schaumburg-Lippe på Worldstatesmen

Etableret i 1647
Ophørt i 1946
Tidligere tyske stater
Stater under Det tysk-romerske Rige
Den Nederrhinske-Vestfalske Rigskreds
Medlemsstater af Rhinforbundet
Stater i Det Tyske Forbund
Stater i Det Nordtyske Forbund
Stater i Det Tyske Kejserrige
Stater i Weimarrepublikken
Forhenværende fyrstendømmer
Niedersachsens historie
VM i skiskydning 2012

Verdensmesterskaberne i skiskydning 2012 var det 45. VM i skiskydning arrangeret af IBU. Mesterskabet blev afviklet i Ruhpolding i Tyskland i perioden 29. februar – 11. marts 2012. Ruhpolding var også VM-vært i 1979, 1985 i 1996.

Medaljevindere

Mænd

Kvinder

Mixed

Medaljetabel

Eksterne henvisninger 
 Officiel hjemmeside   

2012
Sport i 2012
Diabulus in Musica

Diabulus in Musica er et spansk symfonisk metal-band fra Pamplona (Navarra) og stiftet i 2006 af Zuberoa Aznárez, Gorka Elso, Adrián Vallejo og Jorge Arca.

Medlemmer 
 Zuberoa Aznárez – Vokal
 Gorka Elso – Keyboard/Grunts
 Odei Ochoa - Bas
 David Carrica - Trommer
 Alexey Kolygin - Guitar

Tidligere medlemmer 
 Jorge Arca – Bas
 Adrián M. Vallejo – Guitar/Screams
 Xabier Jareño – Trommer
 Alejandro "Alex" Sanz – Bas

Diskografi

Studiealbums 
 2010: Secrets (Metal Blade Records)
 2012: The Wanderer (Napalm Records)
 2014: Argia (Napalm Records)
 2016: Dirge for the Archons (Napalm Records)
 2020: Euphonic Entropy (Napalm Records)

Singler og EP'er 
 2009: Secrets (EP)
 2012: Sceneries of Hope (single)
 2014: Inner Force (single)
 2016: Crimson Gale (single)
 2016: Invisible (single)
 2019: Otoi (single)

Musikvideoer 
 2012: Sceneries of Hope
 2014: Inner Force
 2015: Spoilt Vampire
 2016: Crimson Gale (lyric video)
 2016: Invisible
 2019: Otoi
 2020: The Misfit's Swing (lyric video)

Projekter 
 2012: Music for Itzalen Sua - El Fuego de las Sombras (DVD)

Eksterne henvisninger 
 Officiel hjemmeside 
 

Metalgrupper fra Spanien
Musikgrupper fra 2006
Star Trek Online

Star Trek Online er et computerspil af genren MMORPG. Spillet er inspireret af Tv-serien Star Trek og udgivet af Cryptic Studios. Det er muligt at spille gratis eller mod betaling.

Eksterne henvisninger 
 
 Star Trek Online hjemmeside 
 The Star Trek Online Wiki

MMORPG
Windows-spil
Ruhpolding

Ruhpolding er en by i Oberbayern, Tyskland. Byen er beliggende ca. 75 kilometer sydøst for München og har ca. 6.500 fastboende personer.

Byens hovederhverv er turisme, hvor der i vinterperioden tilbydes at dyrke et stort udvalg af vinterrelaterede sportsgrene i området, som har en stor variation af skiløjper for alpint skiløb og langrend.

Byen er årlig vært for afdelinger af World Cuppen i skiskydning og nordisk kombineret.

Om sommeren er der rig mulighed for at foretage bjergvandring og moutainbike-cykling i og på områdets omfattende sti-systemer.

Der er svævebane fra byen  til Rauschberg og  Unternberg.

Ekstern henvisning

 Rupholdings hjemmeside (engelsk)

Byer i Bayern
Vintersportssteder i Tyskland
Honda Concerto

Honda Concerto var en lille mellemklassebil introduceret af Honda i 1988. Modellen afløste Honda Ballade, sedanversionen af Honda Civic, og fandtes både som femdørs hatchback og på visse markeder også som sedan. Concerto blev bygget i Japan til det asiatiske marked, men også i Storbritannien til det europæiske marked. Modellen blev udviklet sammen med Rover, hvis modeller 200 og 400 delte teknik og udseende med Concerto. I 1994 blev modelserien afløst af Honda Domani, som i Europa blev solgt i femdørsversion som Honda Civic.

Motorer 
 1,4 benzin, 65 kW (88 hk)
 1,5 benzin, 66 kW (90 hk)
 1,6 benzin, 80 kW (109 hk)
 1,6 benzin, 85 kW (115 hk)
 1,6 benzin, 96 kW (130 hk)
 1,8 turbodiesel, 66 kW (90 hk), fra Peugeot

Eksterne henvisninger 

Concerto
Små mellemklassebiler
Forhjulstrukne biler
Biler introduceret i 1988
Biler fra 1980'erne
Biler fra 1990'erne
Offener Kanal Westküste

Offener Kanal Westküste (≈ Åben Kanal Vestkyst) er en ukommerciel radiostation i det nordlige Tyskland, primært for det vestlige og nordvestlige Slesvig-Holsten (Ditmarsken og Nordfrisland). Kanalen fungerer som borgerradio, hvor borgere med bopæl i Slesvig-Holsten, Hamborg eller Syddanmark selv kan producere radioprogrammer. Radiostationen har hjemsted i Heide, derudover er der flere regionale sendestudier i blandt andet Husum og på Før. Den præsenterer sig selv også under navnet Westküste FM (Vestkyst FM).

Den åbne kanal på vestkysten er sammen med kanalerne i Kiel, Lübeck og Flensborg en del af Offener Kanal Schleswig-Holstein.

Eksterne henvisninger 
 Officiel hjemmeside

Slesvig-Holsten
Radiostationer fra Tyskland
Interkommunal enhed (Frankrig)

En interkommunal enhed () er i Frankrig en struktur for samarbejde mellem kommuner, med visse beføjelser overdraget til dette organ.

Varianter
Der er flere navne for intercommunalité:
syndicat de communes; 
communauté urbaine;
communauté d'agglomération;
communauté de communes;
syndicat d'agglomération nouvelle (SAN), disse er ofte omdannet til en Communauté d'agglomération

Eksterne links 
 Portal fra Forsamlingen af franske kommuner (ADCF)

Kommuner i Frankrig
Hovedbladet

Hovedbladet var en alternativ ugeavis, som udkom 1970-72.

Hovedbladet gav et bidrag til danmarkshistorien, som er unikt: proklamationen af Fristaden Christiania.

Efter sommerlejren i Frøstrup (Thylejren) i 1970 blev udgivelsen af en ny alternativ ugeavis forberedt af en gruppe ikke mindst af journalisten Jacob Ludvigsen, som under lejren var tilknyttet Ekstra Bladet og her skrev jævnligt om sommerlejren, "det danske Woodstock". Avisen skulle hedde Hovedbladet. Og Ole Grünbaum fandt på navnet.

I Huset (Projekt Hus) i Rådhusstræde blev der afholdt forberedende møder og et stiftende møde af ny forening, Det Danske Redaktørakademi, var også en del af optakten til Hovedbladet. Alle medarbejdere skulle have samme titel: "redaktør". Bladprojektet skulle være åbent for alle også uden journalistisk baggrund.

Hovedbladet udkom første gang med et prøvenummer, nr. 0, den 13. december 1970, på hovedmanden for projektet Jacob Ludvigsens fødselsdag.
Hovedbladet nr. 1 udkom den 10. januar 1971 og bladet udkom hver uge til og med februar 1972.

De første fire numre med prøvenummeret var i avisformat som Politiken og med firefarvet tryk. Nr. 1, 2 og 3 udkom i to sektioner.

Jacob Ludvigsen og fem andre medarbejdere begav sig den 26. september på en tur til den nedlagte Bådsmandsstrædes Kaserne på Christianshavn, en skovtur som havde et bestemt mål: at proklamere Christiania som "et eksperiment". Proklamationen skete præcist kl. 12.08.30. På dette tidspunkt blev en graffiti med bl.a. klokkeslættet "12.08.30" skrevet på en dør i området (i dag børnehaven på Børneengen i Christiania, ved Refshalevej). Proklamationen blev fulgt op af en artikel, som hovedredaktør Jacob Ludvigsen skrev til Hovedbladet fredag den 2. oktober.

I de følgende numre blev proklamationen af Christiania fulgt op med reportager og udtalelser fra de første "nybyggere", som indflytterne (bl.a. nogle af Hovedbladets læsere) kaldte sig, før udtrykket christianitter blev brugt. Jacob Ludvigsen og hans kæreste Elizabeth flyttede selv til Christiania. De blev beboere i Løvehuset (den tidligere kommandantbolig), hvor de blev til Jacob Løvegal og Elizabeth Løvegal. Andre christianitter dannede "familier", inspireret af "Kløvedal" i kollektivet Maos Lyst. Familienavnene i fristaden blev bl.a. Løvegal, Løvehjerte, Løvemund, Løvetand, Sofasyre og Skinger.

Proklamationen af Christiania var en happening, som kunne bidrage til at skabe opmærksom omkring avisen. En anden happening var Bowlermanden: Jacob Ludvigsen, som på Strøget gav gratis hash til borgere, som med fremvisning af en dåbsattest kunne vise, at de var fyldt 30 år.

Eksterne kilder/henvisninger 
 Jacob Ludvigsen: Hobbit i habit, erindringer. Gyldendal 2013, 403 s. 

Ugeaviser fra Danmark
Mary de Bohun

Mary de Bohun (født ca. 1369, død 4. juni 1394) var hustru til Henry Bolingbroke den senere Henrik IV af England og mor til Henrik V. Hun blev aldrig dronning, da hun døde fem år før ægtemandens kroning. 

De Bohun var datter af Humphrey de Bohun, 7. jarl af Hereford, som efterlod en stor arv. Hendes søster giftede sig med Thomas af Woodstock, der satte Mary i kloster for at undgå at dele arven med hende. Imidlertid blev Mary bortført af John af Gaunt, hvis søn, Henry Bolingbroke, hun blev gift med i 1380 eller 1381, hvor han ikke havde udsigt til at komme på tronen. 

Parret boede i Monmouth, hvor hun fødte deres to første sønner, Edward (som døde som spæd) og Henry. De fik senere yderligere tre sønner og to døtre. Mary døde under den sidste fødsel; hendes yngste barn Philippa blev senere gift med Erik af Pommern.

Børn
 Edward
 Henrik V af England, 1387-1422
 Thomas af Clarence
 Johan af Lancaster, hertug af Bedford, 1389-1435
 Humphrey af Gloucester, 1390-47
 Philippa af England, 1394-1430, gift med Erik af Pommern.

Kilder 

Personer fra England
Rosenborg IHK

Rosenborg Ishockeyklubb (RIHK) er en norsk ishockeyklub fra Trondheim, der blev grundlagt som hockeyafdeling af Rosenborg Ballklub i 1934. Klubbens fodbold- og ishockeyafdeling blev delt og blev to uafhængige klubber i 1991. Klubbens herreseniorhold spillede i sæsonerne 2010/11 til 2013/2014 i GET-Ligaen. Rosenborg har siden 1977 spille i Leangen Ishall, efter at de fra klubbens stiftelse havde spillet udendørs på naturlig is.

Eksterne henvisninger 
Rosenborg Ishokeyklubbs hjemmeside

Ishockeyklubber i Norge
Etableret i 1934
Sport i Trondheim
Furuset IF

Furuset Idrettsforening er et idrætsforening på Furuset i Groruddalen i Oslo.

Furuset Idrettsforening 
 Furuset Allidrett
 Furuset Fodbold
 Furuset håndbold
 Furuset Hockey
 Furuset Tennis

Eksterne links 
 Furuset Idrettsforenings hjemmeside 

Sportsklubber i Norge
H/S Dronningen

H/S Dronningen, senere H/S Samsø var en dansk hjuldamper. Skibet blev bygget 1876 på værftet Sir Raylton Dixon & Co. Ltd. i Middlesbrough, England og sejlede først for Hans K. Kirsebom, Kristiansund. I 1888 blev skibet købt af Det Forenede Dampskibs-Selskab og indsat i rutefart mellem Kalundborg og Aarhus. 

I 1916 solgte DFDS skibet til Dansk Kartoffel- og Gemyse Eksport A/S i Kalundborg, som omdøbte det til Samsø. 

I 1918 blev skibet den 1. maj ramt af en torpedo eller sømine i Nordsøen ud for Sunderland. Hele forskibet blev sprængt væk og skibet sank næsten øjeblikkeligt, og kun tre af besætningen på 12 mand blev reddet. Vraget er ikke lokaliseret.

Der findes fotografier af skibet på Museet for Søfart (i Kalundborg ca. 1910, SR-nr. 614:53, negativnr. A. 7083) og i Kalundborg Lokalarkiv (to fotografier optaget mellem 1901 og 1908 af cand.pharm. Otto Grandjean Aagaard (1880-?)). Skibet er også fotograferet på Helsingør Skibsværft og Maskinbyggeri, hvor det på et tidspunkt blev repareret (privateje). Der findes desuden et maleri af skibet fra ca. 1890 i Den Gamle Bys samlinger.

Kilder

Eksterne henvisninger

Skibe fra Danmark
Brooks' lov

Brooks' lov (efter Fred Brooks) beskriver et problem i softwareudvikling, nemlig at "sætter man flere udviklere på et softwareprojekt der allerede er forsinket, bliver det mere forsinket".

Ord og vendinger
Alette Scavenius

Alette Karine Brønnum Scavenius (født 24. marts 1952) er dansk teaterhistoriker, mag.art. i teatervidenskab. Medstifter og kunstnerisk leder af Dansk Teater 300 År.
Hun er datter af godsejer, kammerherre, hofjægermester, oberstløjtnant Carl Christian Brønnum Scavenius og kammerherreinde Birte Elsebe Sehestedt Juul født Rist.
 
Alette Scavenius blev mag.art. i 1984 med speciale i kinesisk teater, som hun siden har formidlet, bl.a. med udgivelsen af Pærehavens Frugter (Forlaget Rhodos 1984) samt i foredrag og artikler. Hun har arbejdet på en lang række danske teatre, Folketeatret, Nørrebros Teater og fra 1980-1993 på Det Kongelige Teater som programredaktør. 2012-17 var hun forskningsbibliotekar og leder af Dramatisk Bibliotek ved Det Kongelige Bibliotek. I 2007 udgav hun som hovedredaktør og initiativtager Gyldendals Teaterleksikon og i 2013 Magiens Huse. Danske teatre gennem 300 år.

Hun har undervist på Teatervidenskabeligt Institut og Asiatisk Institut ved Københavns Universitet som ekstern lektor, og har siden 2005 fungeret som censor. Hun er medlem af censorformandskabet for Københavns og Århus Universiteter.

Fra 2018 er hun medlem af det kunstneriske råd i ITTA, International Theatre Town Alliance i Shengzhou Yue Opera Town, Zhejiang Province, Kina. Hun er bestyrelsesformand for Selskabet for Dansk Teaterhistorie, Teaterforeningen SIGNA, Teaterforeningen Cecilie Ullerup Schmidt, Operaselskabet Nordic Opera (tidl. ØresundsOperan), Asterions Hus og Liselund Laboratorium. 2012-2017 var hun hovedbestyrelsesmedlem af SIBMAS - Société Internationale des Bibliothèques et des Musées des Arts du Spectacle - International Association of Libraries and Museums of the Performing Arts, og 2011-14 medlem af juryen i Årets Reumert  og 2007-2017 hhv formand og bestyrelsesmedlem i Danseteatret BalCon.  
Hun er gift med tegneren Per Marquard Otzen og søster til kunsthistorikeren Bente Scavenius.

Bibliografi 
 2015- Fagkonsulent og forfatter til scenekunstområdet for Trap Danmark
2013 Magiens Huse - Danske teatre gennem 300 år. Strandberg Publishing 2013
 2011 Oversigtsartikel og biografier til Michel Corvin Dictionnaire des créatrices. Paris 2011
 2007 Gyldendals Teaterleksikon
 2002 Search:Hamlet. Bogen om forestillingen. KIT
 2001 Sceneskift – Europæisk teater i det 20. årh. Antologi red. i samarb. m. Stig Jarl. Multivers
 1996-99 Teaterartikler til Den Store Danske Encyklopædi. Gyldendal
 1999 Biografier til Dansk Kvindebiografisk Leksikon. Rosinante
 1995 Det Kongelige Teater 1996. Redaktør. Det Kongelige Teater
 1994 Mammutteatret 10 år. Redaktør. Mammutteatret
 1992 Bournonvilleana. Redaktør. Rhodos.
 1986 Pærehavens Frugter. Om den kinesiske opera. Rhodos

Udmærkelser 
 Modtager af Teaterjournalisternes Initiativpris 2007

Kilder 
 Alette Scavenius i KVINFOs Ekspertdatabase
 Kraks Blå Bog

Alette
Teaterhistorikere fra Danmark
Bibliotekarer fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Danskere i 1900-tallet
Danskere i 2000-tallet
Action 52

Action 52 er et multicart-spil lavet af Active Enterprises. Spillet blev udgivet i september 1991 til Nintendo Entertainment System (NES) og i 1993 til Sega Mega Drive. Spillet er kendt som et af de dårligste spil nogensinde lavet til NES, specielt til den forholdsvis høje pris på 199 US$ (omkring 1.119 DKK). Spillet inkluderer 52 spil, som navnet indikerer, dog virker 2 af spillene ikke på grund af en programmeringsfejl.

Cheetamen 

Det sidste spil på Action 52 hedder Cheetamen, og er blevet meget populært blandt NES-samlere og -fans. I spillet skal 3 geparder redde en spil-programmør, men fra hvad ved man ikke. Spillet har mange fejl, blandt andet er der 3 "Level 3". I 1996 blev Cheetamen 2 udgivet af Active Enterprises. Spillets cartridge er genbrugte Action 52-cartridges med et Cheetamen 2-klistermærke bag på. I 2011 blev spillet Cheetamen: The Creation afsløret efter angiveligt at have været gemt væk i et pakhus i Californien. Spillet kan nu købes for 500 US$.

NES-spil
Sega Mega Drive-spil
Computerspil fra 1991
Computerspil fra 1993
Computerspil fra 1996
Computerspil fra 2011